น้องใหม่ SQ ปิดเทรดวันแรกบวก 25%
น้องใหม่ SQ ปิดเทรดวันแรกบวก 25% มาที่ 4.00 บาท บวก 0.80 บาท หรือ 25.00% สูงสุดที่ 4.42 บาท ต่ำสุดที่ 3.98 บาท จากราคาขาย IPO ที่ 3.20 บาท มูลค่าซื้อขายที่ 2.97 พันล้านบาท
26 ต.ค. 2559

ผู้สื่อข่าวรายงานว่า บริษัทสหกลอิควิปเมนท์ จำกัด (มหาชน) หรือ SQ ปิดตลาดวันนี้อยู่ที่ 4.00 บาท บวก 0.80 บาท หรือ 25.00% สูงสุดที่ 4.42 บาท ต่ำสุดที่ 3.98 บาท จากราคาขาย IPO ที่ 3.20 บาท มูลค่าซื้อขายที่ 2.97 พันล้านบาท ขณะที่ดัชนีตลาดหุ้นไทยโดยรวมลบ 0.95% ทั้งนี้ SQ เข้าซื้อขายในวันนี้ (26 ต.ค.) เป็นวันแรก โดยราคา IPO อยู่ที่ 3.20 บาท ซึ่งมี บล.ไทยพาณิชย์ และบล.เมย์แบงก์ กิมเอ็ง (ประเทศไทย) เป็นที่ปรึกษาทางการเงิน
อนึ่ง SQ เป็นผู้รับเหมางานเหมืองครบวงจรรายแรกของไทย โดยครอบคลุมถึง การวางแผนงานในเหมือง การปฏิบัติงานเปิดหน้าเหมือง การให้คำปรึกษาด้านงานเหมือง และการให้เช่าและซ่อมบำรุงเครื่องจักรขนาดใหญ่ ซึ่งมีประสบการณ์ด้านการบริหารจัดการเหมืองถ่านหินแม่เมาะให้กับ EGAT กว่า 30 ปี